
Република Србија                                                                                                                                                                                             

ОПШТИНА ВЛАСОТИНЦЕ                                                  

СКУПШТИНА ОПШТИНЕ

01 бр.060-77-17/2026
23.09.2026.године

В Л А С О Т И Н Ц Е

                На основу члана 99. став 13. и члана 100.став 1.тачка 2 и 3.Закона о планирању и изградњи (Сл. гласник Републике Србије, број 72/09, 81/09, 64/10, 24/11, 121/12, 42/13, 98/13,132/14,145/14, 83/18,31/19, 37/2019 др.закон, 9/2020, 52/2021, 62/23, 91/25 и 80/26), члана 136. Закона о општем управном поступку (Сл. гласник Републике Србије, број 18/16, 95/18-аутентично тумачење и 2/2023-Одлука УС), члана 40. став 1. тачка 22.Статута општине Власотинце (Сл.гласник града Лесковца, бр. 6/19), члана 2. и 12. Закона о промету непокретности (Сл.гласник РС“ бр. 93/2014, 121/2014 и 6/2015) и Одлуке Председника општине број 464-60/23 од 17.08.2026.год., поступајући по захтеву Миљковић Јована из Власотинца, Мије Миленковић број 81, по спроведеном поступку отуђења грађевинског земљишта непосредном погодбом, на предлог Општинског већа општине Власотинце, Скупштина општине Власотинце на седници одржаној дана 23.09.2026.године, после разматрања предлога решења Општинског већа општине Власотинце о отуђењу грађевинског земљишта из јавне својине општине Власотинце, доноси

Р   Е   Ш   Е   Њ   Е
О ОТУЂЕЊУ  ГРАЂЕВИНСКОГ ЗЕМЉИШТА ИЗ  ЈАВНЕ СВОЈИНЕ ОПШТИНЕ
ВЛАСОТИНЦЕ

                                            
                 I


             ОТУЂУЈЕ СЕ из јавне својине општине Власотинце, поступком непосредне погодбе уз накнаду, грађевинско земљиште и то к.п.бр.2/2 у површини од 127м2 у КО Власотинце варош, у поступку  припајања катастарској парцели број 4267/1 у КО Власотинце-варош, чији је власник Миљковић Јован из Власотинца, Мије Миленковића број 81.
                                                                          II

              ОБАВЕЗУЈУ СЕ Миљковић Јован из Власотинца да плати накнаду за отуђење грађевинског земљишта у износу од 2.400,оо динара по 1м2, односно, укупно 304.800,оо динара (тристачетирихиадеосамстодинара), за свих 127 м2, у року од 15 дана од дана достављања решења. 

                                                                          III
             ОБАВЕЗУЈЕ СЕ Миљковић Јован из Власотинца да у року од 30 дана од дана достављања овог решења са општином Власотинце закључи Уговор којим ће уредити међусобна права и обавезе, а који ће у име општине Власотинце закључити Председник општине.    

                                                                         IV
            У случају да стицаоц грађевинског земљишта не плате накнаду за отуђење земљишта, трошкове поступка или са председником општине Власотинце не закључи Уговор, све у роковима одређеним ставом 2. и 3.овог решења, Скупштина општине Власотинце поништиће ово решење.

                                                                         V

          Уговор о отуђењу непокретности из тачке 1.овог решења закључеће се по претходном прибављеном мишљењу Општинског правобраниоца. 
                                                       О  б  р  а  з  л  о  ж  е  њ е
           Миљковић Јован из Власотинца поднео је захтев Одељењу за урбанизам, привреду, заштиту животне средине и имовинско-правне послове дана 01.03.2022.године захтев за припајање катастарске парцле борј 2/2 у КО Власотинца варош у површини од 27м2 његовој катастаркој парцели број 4267/1 у КО Власотинце- варош.    .
         Председник општине Власотинце је донео Одлуку број  464-60/23 од 17.08.2026.год.  којом је покренут поступак отуђења грађевинског земљишта из јавне својине општине Власотинце непосредном погодбом и уз накнаду.
           Одредбом члана 100. став 1 тачка 2. и 3. Закона о планирању и изградњи прописано је да је грађевинско земљиште у јавној својини може отуђити или дати у закуп непосредном погодбом у случају исправке граница суседних катастарских парцела и формирања грађевинске  парцеле у складу са одредбама Закона о планирању и изградњи. 
         Како су испуњени услови за припајање катастарске парцеле 2/2 у површини од 127м2  2 у КО Власотинце-варош по Извештају убанисте 03-464-60/2024 од 24.07.20024.год. , Комисија  за прибављање и располагање грађевинским земљиштем у јавној својини општине Власотинце спровела је поступак непосредне погодбе и записнички констатовала да је Миљковић Јовану из Власотинца, за парцелу наведену у диспозитиву решења, понудила  износ од 304.800.оо динара за свих 127м2, односно 2.400,оо динара по 1м2 и да понуђени износ плати у року од 15 дана од дана правоснажности решења о отуђењу предметне непокретности. Примедбе стиоцаоца непокретности није било, па је Комисија предложила да се предметно земљиште отуђи . 

           Тржишна вредност предметне парцеле која се отуђује из јавне својине је одређена   на основу Извештаја судског вештака од 28.05.2025.год. и прихваћена после спроведеног поступка непосредне погодбе од стране Комисије за прибављање и располагање грађевинским земљиштем у јавној својини и стиоцаоца непокретности. 
             Одредбом члана 100. став 2. и 3. Закона о планирању и изградњи прописано је да је грађевинско земљиште у јавној својини може отуђити или дати у закуп непосредном погодбом у случју исправке граница суседних катастарских парцела и формирања грађевинске  парцеле у складу са одредбама Закона о планирању и изградњи.  
             Одредбом којом прописује члан 99. став 13. Закона о планирању и изградњи регулисан је начин и поступка отуђења грађевинског земљишта у јавној својини.

             Одредба члана 20. став 1. Одлуке о отуђењу, давању у закуп и прибављању грађевинског земљишта у јавној својини (Сл. гласник града Лесковца број 10/2021)   предвиђа да се грађевинско земљиште отуђује по тржишним условима, док је истим чланом став 2. одређено да се грађевинко земиљште може отуђити и непосредном погодбом у случајима предвиђеним Законом о планирању и изградњи.
             Одредба члана 12. став 3.Одлуке о отуђењу, давању у закуп и прибављању грађевинског земљишта у јавној својини (Сл. гласник града Лесковца број 10/2021) ,прописује да Председник општине на образложен предлог Општинске управе покреће поступак располагања и прибављања грађевинског земљишта у јавној својини општине. 

          Надлежност Скупштине општине за доношење решења о отуђењу грађевинксог земљишта прописана је чланом 40.тачка 22. Статута општине Власотинце (Сл. гласник града Лесковца, бр.  6/19).
          Имајући у виду напред наведене законске одредбе  донета је Одлука о отуђењу грађевинског земљишта из јавне својине непосредном погодбом уз накнаду.
           Из свега напред наведеног а у складу са одредбом  члана 99. став 13. и члана 100.став 1.тачка 2. Закона о планирању и изградњи (Сл. гласник Републике Србије, број 72/09, 81/09, 64/10, 24/11, 121/12, 42/13, 98/13,132/14,145/14, 83/18,31/19, 37/2019 др.закон, 9/2020, 52/2021, 62/23, 91/25 и 80/26), члана 136. Закона о општем управном поступку (Сл. гласник Републике Србије, број 18/16, 95/18-аутентично тумачење и 2/2023-Одлука УС), члана 2. и 12. Закона о промету непокретности (Сл.гласник РС“, бр. 93/2014, 121/2014 и 6/2015), члана 40. став 1. тачка 22. Статута општине Власотинце (Сл. глаасник града Лесковца, број 6/19), Општинско веће општине Власотинце предлаже да Скупштина општине Влаосотинце донесе решење како је у дипозитиву дато. 
                   ПОУКА О ПРАВНОМ СРЕДСТВУ: Против овог решења не може се изјавити жалба већ се може покренути управни спор у року од 30 дана од дана достављања решења тужбом код Управног суда.

                    СКУПШТИНА ОПШТИНЕ ВЛАСОТИНЦЕ на седници одржаној дана 23.09.2026. године, 01 број 060-77-17/2026.
                                                                                                    ПРЕДСЕДНИК СКУПШТИНЕ

                                                                                                       Зоран Стаменковић,с.р.
                                                                  Тачност преписа оверава
                                                                                                    СЕКРЕТАР СКУПШТИНЕ

                                                                                                           Ивана Станојевић        
